Navabharat ‘सोनचिड़िया’ की असफलता से डरे ‘शमशेरा’ रणबीर कपूर, हो सकता है बदलाव
खारघर में लक्ष्मी नारायण महायज्ञ
‘सोनचिड़िया’ की असफलता से डरे ‘शमशेरा’ रणबीर कपूर, हो सकता है बदलाव
By नवभारत | Updated Date: Jul 11 2019 4:26PM | 18
बॉलीवुड एक्टर रणबीर कपूर बहुत जल्द फिल्म ‘शमशेरा’ में दमदार किरदार के साथ दर्शकों के सामने आएंगे। इस फिल्म का निर्माण यशराज फिल्म्स कर रही हैं। फिल्म पर काम करने के साथ ही मेकर्स ने ‘शमशेरा’ से जुड़ा हुआ एक पोस्टर भी सोशल मीडिया पर दर्शकों के लिए जारी किया था। इसके बाद दर्शक इस फिल्म को लेकर काफी उत्साहित दिखाई दिए। मालूम हो कि इस फिल्म में पहली बार रणबीर कपूर एक डाकू के किरदार में दिखाई देंगे। लेकिन अब इस फिल्म से जुड़ी एक नई खबर सामने आई हैं। खबर के अनुसार, फिल्म के निर्माता आदित्य चोपड़ा इस फिल्म को लेकर डरे हुए हैं और फिल्म में कुछ बदलाव करने के बार में कड़े कदम उठा रहे हैं।
हंगामा ने अपने रिपोर्ट में कहा- ‘सुशांत सिंह राजपूत की फिल्म ‘सोनचिड़िया’ की असफलता के बाद यशराज फिल्म्स की आगामी फिल्म ‘शमशेरा’ को लेकर एक सवालिया निशान खड़ा कर दिया है। सोनचिड़िया में जिस तरह सुशांत की भूमिका में दिखाई दिए थे उसी तरह रणबीर कपूर भी ‘शमशेरा’ में डाकू की भूमिका अदा करते हुए नजर आएंगे। वो नहीं चाहते की बॉक्स ऑफिस पर ‘सोनचिड़िया’ का हाल जिस तरह बुरा हुआ था वैसे हाल ‘शमशेरा’ का भी हो। जिसके लिए शमशेरा को फिर से जांचा गया। उसकी कहानी पर फिर से गौर किया गया।‘ सूत्रों के अनुसार, ‘मेकर्स ‘शमशेरा’ के जरिए दर्शकों को ऑडियंस हार्ड-कोर कमर्शियल तरह के डकैत ड्रामा को देखना चाहती हैं।‘
‘शमशेरा’ में रणबीर कपूर के अलावा संजय दत्त और वाणी कपूर भी दिखाई देंगी। इस फिल्म का निर्देशन करण मल्होत्रा करेंगे। रणबीर कपूर इस फिल्म की शूटिंग शुरू करने से पहले ‘ब्रह्मास्त्र’ की शूटिंग पूरी करना चाहते हैं। इस फिल्म में वो पहली बार बॉलीवुड एक्ट्रेस आलिया भट्ट के साथ रोमांस करते दिखाई देंगे।
Tags: #Shamshera#Ranbir Kapoor#Entertainment News